## **Regler for SKØRs klubmesterskaber**

Udover nedenstående regler henvises i øvrigt til propositionerne for stævnet.

Rytteren skal have været medlem af SKØR i de seneste 2 måneder for at kunne deltage i SKØR’s klubmesterskaber.

Ekvipagen skal være startberettiget ved anmeldelsesfristens udløb. For efteranmeldte ekvipager gælder dog, at de skal være startberettiget ved anmeldelsestidspunktet.

Der afvikles 2 klubmesterskaber hvert år, hhv. dressur og springning. Begge mesterskaber er åbne for både hest og pony.

Et mesterskab afvikles såfremt, der ved frameldingstidspunktets udløb er mindst 2 tilmeldte ekvipager i det pågældende mesterskab.

En rytter må gerne starte to heste/ponyer i hvert mesterskab (max 2 starter i alt). Dog kun den ene der kan opnå placering. Der betales fuldt indskud for begge heste/ponyer.

En hest/pony må gerne startes af to ryttere i mesterskabet. Bemærk at en pony må startes som både hest og pony ved samme stævne – dog ikke med samme rytter. Jf. DRF’s reglement pkt. 16.1 (Fælles Bestemmelser).

Klubmesterskaberne afvikles som ”alle-mod-alle” klasser, og deltagerne starter mod hinanden uanset klasse. Hvert mesterskab afvikles som én klasse og afvikles derfor udelt.

Ponyer startes i pony-klasser i både dressur og springning, mens heste startes i klasser for heste.

Jf. reglerne i Dansk Ride Forbunds reglement, er det IKKE tilladt at lade andre ride/opvarme sin hest/pony under stævnet, hvor mesterskabet afvikles, FØR hesten/ponyen har været startet i alle runder af mesterskabet. Det er dog tilladt, at en anden rytter skridter hesten/ponyen til eller af. Såfremt en anden rytter traver eller galopperer på hesten/ponyen før hesten/ponyen har gennemført ALLE sine mesterskabsridt, diskvalificeres den ekvipage, der skal starte i klubmesterskabet.

Såfremt der ved et stævne, hvor et givent klubmesterskab afvikles, er begrænsning på max. antal starter, SKAL SKØR-ryttere – der ønsker at deltage i mesterskabet - have førsteprioritet til alle klasser ved stævnet. Dette gælder dog kun for rettidigt tilmeldte ryttere. Ryttere der efteranmelder, vil blive prioriteret efter ”først-til-mølle”-princippet, og det skal respekteres, hvis tidsplanen ikke tillader efteranmeldelser.

Såfremt indskud for start ved stævnet ikke er betalt **forud for stævnet** i henhold til propositionerne, vil man uden yderligere varsel blive slettet af startlisten. Ønsker man herefter alligevel at starte, skal der betales efteranmeldelsesgebyr (der betales den resterende den af gebyret op til efteranmeldelses-gebyret).

Framelding og efteranmeldelse kan ske på de i propositionerne/programmet anførte tidspunkter. Det skal respekteres, hvis tidsplanen ikke tillader efteranmeldelser. Rettidigt tilmeldte ekvipager, der slettes af startlisterne grundet manglende rettidig betaling, vil dog, såfremt de efterfølgende alligevel ønsker at starte og betaler fuldt indskud (som ved efteranmeldelse), blive prioriteret forud for andre ekvipager, der efteranmelder.

**Klasser**

Klubmesterskaberne afvikles i valgfri klasser. Nedenfor er anført hvilke klasser der kan vælges.

Hest, dressur: min. LB1, max. MB3.

Pony, dressur: min. LC1, max. LA4.

Hest/Pony, spring: min. LF, max. MB

**Udelukkelser**

1. En ekvipage udelukkes fra en klasse, hvis ekvipagen har

* vundet klassen eller højere klasse 2 gange med mindst 65% i dressur / 0 fejl i springning
* været placeret i højere klasse 2 gange med mindst 65% i dressur og / 0 fejl i springning
* Ved sløjfe dressur gælder, at har du reder 6 gange over 65 % i en klasse, er du udelukket af klassen.
* Ved springning B0 gælder, at har du redet 6 gange med 0 fejl i en højde/klasse, er du udelukket af højden/klassen.

1. Derudover må en ekvipage ikke starte lavere end 2 klasser under den højeste klasse, ekvipagen har deltaget i, inden for de seneste 2 forgående år (dette gælder også klasser startede i sløjfedressur og B0 springning).

FEI’s 5-års program tæller som LA1, og FEI’s 6-års program tæller som MB0. JRI tæller som MB1, JRH og JRM tæller som MB2. Kür-klasser tæller som højeste klasse i nævnte sværhedsgrad – dog undtaget hvis det f.eks. hedder LA1-kür, eller LA6-kür. Så tæller det som den klasse, der er angivet i kür-klassen. LB-kür tæller som LB3, MB-kür tæller som MB3 etc.

Man kan IKKE ride FEI’s 5- og 6-års programmer i klubmesterskabet, idet der ikke gives karakterer for hver øvelse i disse programmer – men kun for samlet indtryk.

Heste-ekvipager der har startet MA2 eller højere klasse må IKKE deltage i mesterskabet jf. pkt. B (højeste klasse er MB3).

I springning skelnes der mellem 1\* og 2\*klasser (LB og LA). Man kan således f.eks. godt tilmelde sig i LB2\*, såfremt man er udklasset af LB1\*.

Springklasser med både 1\* og 2\* betegnelser regnes for 2 klasser (f.eks. MB1\* og MB2\*).

Ekvipager, der har sprunget M21\* eller højere må ikke deltage i mesterskabet jf. pkt. B, da højeste klasse er MB2\*.

Ovennævnte udelukkelser gælder starter/resultater opnået ved alle typer stævner. Ved start i en ”valgfri klasse”, tæller resultatet/placeringen for det program/den klasse man red. Bliver man f.eks. nr. 2 i LA2 i en ”valgfri klasse” ved et D-stævne (klubstævne), tæller det som en 2. plads i LA2. Har en ekvipage startet LA2 i en ”valgfri klasse”, skal ekvipagen minimum starte LB3 i klubmesterskabet jf. pkt. B, dog forudsat at ekvipagen ikke er udklasset jf. pkt. A.

Har en ekvipage startet LA2\* i springning, skal ekvipagen minimum starte LB2\* i klubmesterskabet jf. pkt. B, dog forudsat at ekvipagen ikke er udklasset jf. pkt. A.

En ekvipage udelukkes endvidere fra start i klubmesterskabet, såfremt ekvipagen har deltaget ved landsstævner i sværhedsgrad 3 (MB) eller højere i dressur for heste samt spring for heste/ponyer eller sværhedsgrad 3 (LA3,4) eller højere i ponydressur.

Alle resultater gælder i indeværende stævneår samt de 2 foregående stævneår. For et mesterskab afviklet i 2016 gælder således resultater opnået fra og med d. 1. januar 2014.

**Indskud:**

Dressur: kr. 150,- Efteranmeldelse: kr. 200,-

Springning: kr. 100,- Efteranmeldelse: kr. 150,-

**Afvikling**

Der er INGEN lodtrækning. Startrækkefølge tildeles tilfældigt. Dog afvikles laveste klasse først jf. nedenstående regler.

**Klubmesterskab, dressur:**

Mesterskabet afvikles normalt i udendørs-sæsonen.

Mesterskabet afvikles over 1 runde.

Mesterskabsklasserne vil blive afviklet midt på dagen (mellem pony- og hesteklasserne). Der vil være 2 dommere i mesterskabet.

Husk at skrive i bemærkninger på DRF Go, hvilket program du vil starte. Husk at overholde ovennævnte udelukkelser.

Alle rider mod hinanden - uanset klasse – placeringsrækkefølgen findes efter højest %-sum.

Der må rides ét program pr. ekvipage – ekvipagen skal blot være startberettiget i klasser.

Klubmesterskaberne afvikles over 1 runder.

Klassen afvikles således, at ekvipager i LC1 (pony) LB1 (hest) starter først, derefter LD2/LB2, osv. Dog starter ponyekvipager, der starter i B-bane programmer først. Derefter startes heste fra LB1 (A- bane).

Starter 2 ryttere på samme hest/pony, må det således forventes, at der ikke er ret meget tid

mellem ekvipagerne.

Starter 1 rytter på 2 heste/ponyer i mesterskabet, må det forventes, at der ikke er ret meget tid

mellem de to heste/ponyer.

Placeringsrækkefølgen findes efter den højeste samlede %-sum. Vinder er således den med højest samlede %-sum, nr. 2 den med næsthøjest samlede %-sum o.s.v.

Ved ligeplacering blandt de 3 først placerede ekvipager, er det resultatet for A dommeren der er gældende. Er der fortsat ligeplacering, er det karaktererne under ”samlet indtryk”, der er gældende (en karaktergruppe ad gangen) startende med Rytterens Opstilling. Det er summen af A-dommernes karakterer i hver karaktergruppe, der er afgørende. Ved fortsat pointlighed tages næste karakter – sluttende med karakteren for Gangarter. Er der fortsat ingen afgørelse, er ekvipagerne ligeplacerede.

**Klubmesterskab, springning:**

Mesterskabet afvikles normalt i udendørs-sæsonen.

Mesterskabet afvikles over én klasse, metode B0 hvor der vil være en ideal-tid, er der liges placeret er det den ekvipage der har redet langsomt der vinder.

Mesterskabsklassen skal i videst muligt omfang afvikles som sidste klasse den ene dag, så øvrige klasser kan fungere som opvarmningsklasser.

Husk at skrive i bemærkninger på DRF Go, hvilken klasse du vil starte (f.eks. LB1\*).

Alle rider mod hinanden - uanset klasse – og placeringsrækkefølgen findes efter det samlede resultat i klassen.

Klassen afvikles således, at ekvipager i LF starter først, derefter LE osv. Det

Starter 2 ryttere på samme hest/pony, må det således forventes, at der ikke er ret meget tid

mellem ekvipagerne.

Starter 1 rytter på 2 heste/ponyer i mesterskabet, må det forventes, at der ikke er ret meget tid

mellem de to heste/ponyer.

**Præmier:**

I mesterskaberne er der præmieoverrækkelse ud fra det endelige resultat i klassen.

Alle de placerede i mesterskabet modtager specielle ”klubmesterskabs-rosetter”. Der uddeles rosetter efter antal startende. Er der således f.eks. 18 startende, uddeles der klubmesterskabsrosetter i henhold til det samlede resultat ud fra 18 deltagere.

Der vil dog altid – uanset antal deltagere - være rosetter til de 3 bedst-placerede.

Vinderen modtager derudover et æresdækken inkl. broderi (Klubmester, Storkøbenhavns Rideklub, dressur eller springning, 2016). Dækkenet er 155 cm.

Derudover kan der uddeles ærespræmier til de placerede ekvipager.

Vinderen får en staldplauette inkl. gravering (navn på hest og rytter samt ”klubmester, SKØR, dressur eller springning årstal) ved den efterfølgende arrangement i klubben.

Klubmesterskabsreglerne er gældende fra 01-04-2016.